ཞབས་བརྟན་གསོལ་འདེབས་དགེ་ལེགས་སྣང་བའི་
མཆོག་སྦྱིན་ཞེས་བྱ་བ་བཞུགས།
༄༅། ། ཨོཾ་སྭ་སྟི། རབ་འབྱམས་རྒྱལ་བའི་སོར་རྟོག་ཡེ་ཤེས་ཀྱི། ། རང་མདངས་མཚན་
དཔེའི་གཟི་འོད་སྟོང་འབར་བས། ། ཚེ་དཔལ་ལེགས་ཚོགས་འདབ་སྟོང་རྒྱས་མཛད་
པ། ། བཅོམ་ལྡན་ཚེ་མཐའ་ཡས་པས་དགེ་ལེགས་སྩོལ། ། དཔག་ཡས་སྟོབས་བཅུ་མངའ་
བ་མ་ལུས་པའི། ། དམིགས་མེད་བརྩེ་ཆེན་གཅིག་བསྡུས་ལྷག་པའི་ལྷ། ། གངས་ཅན་འགྲོ་
ལ་བཀའ་དྲིན་ཟླ་མེད་པ། ། འཕགས་མཆོག་ཕྱག་ན་པདྨོར་གསོལ་བ་འདེབས། ། མགོན་
དེའི་ཐུགས་རྗེའི་སྒྱུ་མའི་རོལ་གར་ལས། ། འདབ་ཆགས་གཟུགས་ཀྱི་རྣམ་མང་སྐལ་བཟང་
འགྲོར། ། ཟབ་རྒྱས་གདམས་པའི་མགྲིན་གླུ་སྒྲོགས་མཛད་པ། ། གཡུ་ཡི་ནེ་ཙོར་སྤྲུལ་ལ་
གསོལ་བ་འདེབས། ། རིང་ནས་སྤངས་རྟོགས་ཡོན་ཏན་རྩལ་རྫོགས་ཀྱང་། ། གདུལ་བྱའི་
དབང་གིས་ཐོས་སྒྲོག་དགྲ་བཅོམ་ཚུལ། ། ཐུབ་དབང་བསྟན་པའི་རྒྱལ་མཚན་འཛིན་པའི་
མཆོག ། གནས་བརྟན་གསེར་བེའུའི་ཞབས་ལ྾། ། རབ་འབྱམས་རྒྱུད་སྡེ་རྒྱ་མཚོའི་སྙིང་
བོའི་དོན། ། ཇི་བཞིན་གཟིགས་ཤིང་བརྩེ་བས་འདོམས་མཛད་པ། ། པཎ་ཆེན་ངག་གི་
དབང་ཕྱུག་གྲགས་པ་ཞེས། ། གསང་ཆེན་བསྟན་པའི་དཔལ་ལ྾། ། བསིལ་ལྡན་ལྗོངས་སུ་
ཕན་བདེའི་སྣང་བའི་འོད། ། སྦྱིན་མཛད་རླབས་ཆེན་སྨོན་ལམ་མཐུ་གྲུབ་པ། ། གངས་ཅན་
ལྷ་གཅིག་རྣམ་སྤྲུལ་མི་རྗེའི་གཟུགས། ། ཆོས་རྒྱལ་ཡེ་ཤེས་འོད་ལ྾། ། དུས་གསུམ་འཕགས་
བཞི་བསྐྱེད་མཛད་ཤེར་ཕྱིན་མ། ། མི་མོའི་ཚུལ་འཛིན་མཁའ་འགྲོའི་དབང་ཕྱུག་གི ། སྲས་
34

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ང༽
མཆོག་ཐབས་ཤེས་རྣལ་འབྱོར་མཐར་སོན་པ། ། བསོད་ནམས་རྒྱན་དུ་གྲགས་ལ྾། ། མདོ་
དང་རྒྱུད་སྡེ་རྒྱ་མཚོའི་གདམས་པའི་བཅུད། ། ཉམས་རྟོགས་ཚད་མའི་གདེང་ཚད་མངོན
གྱུར་ཅིང་། ། བགྲང་ཡས་སྐལ་ལྡན་སྨིན་ཅིང་གྲོལ་མཛད་པ། ། མཁས་གྲུབ་ཁྱུང་བོའི་
ཞབས་ལ྾། ། འཕགས་བོད་ལྗོངས་སུ་དཔག་ཡས་འགྲོ་དོན་མཛད། ། མ་ཆགས་བསོད་
སྙོམས་སྦྱངས་པའི་ཡོན་ཏན་འཛིན། ། ཆོས་འདུལ་བསྟན་པའི་སྲོག་ཤིང་འཛིན་པའི་
གཙོ། ། པཎ་ཆེན་ཤཱཀྱ་ཤྲཱི་ལ྾། ། འཕགས་མའི་བྱིན་རླབས་ཚེ་ཡི་རིག་འཛིན་བརྙེས། ། ལྷ་
ཆོས་བདུན་ལྡན་བསྟན་པའི་སྲོལ་འཛིན་ཅིང་། ། ཆོས་བརྒྱད་འཆིང་བ་ཀུན་སྤངས་སྒྲུབ་
ལ་བརྩོན། ། མཉམ་མེད་སྒྲེ་བ་ཆེན་པོར྾། ། མཁྱེན་གཏེར་གཞོན་ནུའི་ཟུར་ཕུད་རྒྱན་
དོར་ཏེ། ། ཡོངས་རྫོགས་བསྟན་པའི་བདག་པོར་བཞེངས་པའི་ཚེ། ། མཐོང་བ་དོན་ལྡན་སྐུ་
མཆོག་བསྐྲུན་མཛད་མ། ། ཤིང་བཟའ་ཨ་ཆོས་ཞབས་ལ྾། ། འདུ་འཛིས་དབེན་པའི་གྲུབ་
པའི་ཞིང་མཆོག་ཏུ། ། དགེ་ལྡན་སྒྲུབ་བརྒྱུད་བསྟན་པའི་རྒྱལ་མཚན་མཆོག ། བསྒྲེངས་པས་
ཚེ་གཅིག་ཟུང་འཇུག་སར་གཤེགས་པ། ། ཐར་པའི་རྒྱལ་མཚན་ཞབས་ལ྾། ། རྗེ་བཙུན་
རྣལ་འབྱོར་མ་ཡིས་རྗེས་བཟུང་ཞིང་། ། གསང་ཆེན་སློབ་བཤད་གདམས་པའི་བདུད་རྩིའི་
རྒྱུན། ། སྤེལ་ལ་ཟླ་མེད་གསང་ཆེན་བསྟན་པའི་བདག ། བློ་གསལ་རྒྱ་མཚོའི་ཞབས་ལ྾། །
བློ་བཟང་རིང་ལུགས་རྒྱ་མཚོའི་མཐར་སོན་ཞིང་། ། དགོངས་དོན་རིན་ཆེན་མཛོད་ལ་
དབང་བསྒྱུར་བས། ། ལེགས་བཤད་འདོད་དགུའི་དགའ་སྟོན་འགྱེད་མཁས་པ། ། མཁན་
ཆེན་བྱམས་པ་གླིང་བར྾། ། སྐལ་བཟང་རྒྱལ་བའི་བསྟན་ལ་བཤད་སྒྲུབ་ཀྱི། ། ལེགས་
མཛད་འོད་དཀར་སྣང་བ་སྟོང་འགྱེད་པས། ། ཕན་བདེའི་ཀུ་མུད་རབ་ཏུ་རྒྱས་མཛད་པ། །
མཁན་ཆེན་སྨྲ་བའི་ཟླ་བར྾། ། སྒྲོལ་མཛད་འཕགས་མ་ལྷ་སོགས་ལྷག་པའི་ལྷས། །རྗེས་བཟུང་
ཚད་མའི་རྟོགས་པ་ཀློང་དུ་གྱུར། །སྦས་པའི་ཚུལ་གྱིས་བསྟན་པའི་མངའ་བདག་མཛད། །
སྒོམ་ཆེན་དབང་བོར་གྲགས་ལ྾། ། བློ་བཟང་རྒྱལ་བའི་རིང་ལུགས་བསིལ་ལྡན་སྤོར། །
རྣམ་དཔྱོད་ལང་ཚོ་དར་བའི་ལུས་སྟོབས་རྒྱས། ། ལེགས་བཤད་སེངྒེའི་དབྱངས་སྒྲོགས་
1
35

བླ་མ་དམ་པའི་ཞབས་བརྟན་གསོལ་འདེབས་ཀྱི་སྐོར།
སྨྲ་བའི་དབང་། ། དབྱངས་ཅན་དགྱེས་བློའི་ཞབས་ལ྾། ། བློ་བཟད་རྒྱལ་བའི་ལུང་རྟོགས་
བསྟན་པའི་བདག ། དབང་ཕྱུག་བརྒྱད་ལྡན་ངུར་སྨྲིག་འཆང་བའི་ཚུལ། ། ཁྲིམས་ལྡན་
འདུས་པའི་གཙུག་རྒྱན་ཕུན་ཚོགས་མགོན། ། མཚུངས་མེད་དྲིན་ཅན་བླ་མར྾། ། རབ་
འབྱམས་དཀྱིལ་འཁོར་འཁོར་ལོའི་བཀོད་པ་ཀུན། ། གང་གི་བ་སྤུའི་ཁུང་བུར་ཉེར་
རྫོགས་ཤིང་། ། མཐོང་བ་ཙམ་གྱིས་སྨིན་གྲོལ་ལམ་ལ་འགོད། ། མཚན་དཔེའི་དཔལ་འབར་
རྡོ་རྗེའི་སྐུ་ལ་འདུད། ། ཐེག་གསུམ་གདུལ་བྱའི་དབང་བོ་དང་འཚམས་པའི། ། མདོ་སྔགས་
ལེགས་བཤད་སྒྲ་དབྱངས་ཆད་མེད་དུ། ། སྒྲོགས་ལ་འབད་རྩོལ་མི་མངའ་ལྷུན་གྱིས་གྲུབ། །
འགག་མེད་རྡོ་རྗེའི་གསུང་ལ་གུས་པས་འདུད། ། སྒྲིབ་པ་ཀུན་བྲལ་མཁྱེན་པའི་མེ་ལོང་
དུ། ། བདེན་གཉིས་ཤེས་བྱའི་གཟུགས་བརྙན་ཅིག་ཆར་བཀྲ ། བརྩེ་ཆེན་བྱང་ཆུབ་སེམས་
ཀྱི་བདུད་རྩིས་གཏམས། ། ཟག་མེད་བདེ་ཆེན་ཐུགས་ལ྾། ། སྙིགས་དུས་བསྟན་འགྲོའི་
དཔལ་དུ་རིང་མོ་ནས། ། རླབས་ཆེན་ཐུགས་བསྐྱེད་ཇི་ལྟར་མཛད་པ་བཞིན། ། སྙིང་སྟོབས་
གོ་ཆ་བཙན་པོ་ཆེར་བཞེས་ཏེ། ། ཞབས་པད་སྲིད་མཐའི་བར་དུ་བརྟན་བཞུགས་གསོལ། །
མཚན་ཙམ་དྲན་པས་འཆི་མེད་དངོས་གྲུབ་མཆོག ། སྟེར་མཛད་ཚེ་སྦྱིན་ལྷག་པའི་ལྷ་
ཚོགས་ཀྱིས། ། དཔལ་ལྡན་བླ་མའི་སྐུ་ཚེ་འཕྲིན་ལས་དཔལ། ། ཡར་ངོའི་ཟླ་བཞིན་རྒྱས་
པའི་དངོས་གྲུབ་སྩོལ། ། ཚུལ་དེའི་མཐུ་ལས་དགེ་ལྡན་རིང་ལུགས་མཆོག ། དུས་ཀྱི་མཐར་
ཡང་བཤད་སྒྲུབ་གཟི་འོད་འབར། ། དཔོན་སློབ་འདུས་ཚོགས་ཐུགས་མཐུན་ཁྲིམས་གཙང་
ཞིང་། ། ཆོས་སྲིད་དཔལ་འབྱོར་དབྱར་མཚོ་ལྟར་འཕེལ་ཤོག ། སྤྱན་རས་གཟིགས་དབང་
མྱུར་མཛད་ནག་པོ་ཆེ། ། ཆོས་ཀྱི་རྒྱལ་པོ་འདོད་ཁམས་དབང་ཕྱུག་མ། ། སྤྲུལ་བའི་ཆོས་རྒྱལ་
ལ་སོགས་སྲུང་ཚོགས་ཀྱིས། ། བདུད་སྡེའི་དཔུང་ཆོམས་བཞེད་དགོངས་ལྷུན་གྲུབ་མཛོད། །
བདག་སོགས་ཚེ་རབས་པདྨོའི་ཕྲེང་བ་རུ། ། མགོན་པོ་གང་གི་ཐུགས་རྗེའི་ཉི་འོད་ཀྱིས། །
འབྲལ་མེད་བསྐྱངས་པས་གནས་སྐབས་མཐར་ཐུག་གི ། ལེགས་ཚོགས་འདབ་སྟོང་ཅིར་
ཡང་བཞད་པར་ཤོག ། མགོན་ཁྱོད་གྲུབ་པའི་ཞིང་མཆོག་ཀཱ་ལ་བར། ། རིགས་ལྡན་དྲག་
36

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ང༽
པོའི་སྲས་སུ་བཞེངས་པའི་ཚེ། ། བཀའ་བཞིན་སྒྲུབ་པའི་འཁོར་གྱི་ཐོག་མ་རུ། ། གྱུར་ནས་
གསང་ཆེན་བསྟན་པ་སྤེལ་ནུས་ཤོག ། ཟླ་མེད་བླ་མའི་ཐུགས་བསྐྱེད་བདེན་པ
་པ་དང་། །
དཀར་ཕྱོགས་ལྷ་དང་སྲུང་མའི་མཐུ་སྟོབས་དཔུང་། ། བདག་སོགས་དད་མོས་ཚོགས་པའི་
རྟེན་འབྱུང་གིས། ། སྨོན་དོན་ཡིད་བཞིན་ནོར་ལྟར་ལྷུན་གྲུབ་ཤོག ། ཅེས་འཇམ་མགོན་བསྟན་
པའི་སྣང་བྱེད་ཆེན་པོ་རྡོ་རྗེ་འཆང་དངོས་ཤིང་བཟའ་མཆོག་སྤྲུལ་རིན་པོ་ཆེའི་འཁྲུངས་རབས་དང་འབྲེལ་བའི་
བས་བརྟན་གསོལ་འདེབས་སྨོན་ཚིག་དང་བཅས་པ་འདི་ནི། བསྟན་པའི་གསལ་བྱེད་མ་ཁྱེ་སྤྲུལ་བའི་སྐུ་བློ་
བཟང་ཐབས་མཁས་དང་། མི་ཕྱེད་དད་པའི་ནོར་ལྡན་ཨ་སྐྱོང་དགེ་བཤེས་ཟུང་ནས་ལྷ་རྫས་བཅས་བསྐུལ་ཞིང་།
རང་གི་དད་མོས་ཀྱིས་ཀྱང་མཚམས་སྦྱར་ཏེ། ༧ རོང་པོ་ཆོས་རྗེའི་སྐྱེ་མིང་བ་བློ་བཟང་འཕྲིན་ལས་ཀྱིས་ཤིང་བཟའ་
བླ་བྲང་ཕུན་ཚོགས་རབ་བརྟན་དུ་དུས་ཚེས་དགེ་བར་ཉེ་བར་སྦྱར་བ་ཛ་ཡནྟུ།